ai4bharat/Pralekha huggingface dataset:
ऊर्जा मंत्रालय
व्यवसाय सुलभता आणि पारदर्शकता, यामुळे ऊर्जा क्षेत्रातली गुंतवणूक वाढत असल्याचे केंद्रीय ऊर्जा आणि नवीन आणि नवीकरणीय ऊर्जा मंत्री आर. के. सिंह यांचे प्रतिपादन
नवी दिल्ली, 2 मार्च 2023
केंद्रीय ऊर्जा आणि नवीन आणि नवीकरणीय ऊर्जा  मंत्री आर.के. सिंह यांनी आज नवी दिल्ली इथे केंद्रीय विद्युत नियामक आयोगाचे  अध्यक्ष जिष्णू बरुआ यांना पद आणि गोपनीयतेची शपथ दिली. उूर्जा मंत्रालयाच्या दिनांक 27.2.2023 च्या आदेशानुसार जिष्णू बरुआ यांची केंद्रीय विद्युत नियामक आयोगाच्या अध्यक्षपदावर नियुक्ती करण्यात आली आहे.
केंद्रीय विद्युत नियामक आयोगाचे नवीन अध्यक्ष, जिष्णू बरुआ यांच्याशी झालेल्या संवादादरम्यान, आसाम पॉवर डिस्ट्रिब्युशन कंपनी लिमिटेड, अर्थात आसाम ऊर्जा वितरण कंपनीचे अध्यक्ष असताना बरुआ यांनी केलेल्या चांगल्या कामगिरीची आर. के. सिंह यांनी प्रशंसा केली, आणि म्हणाले की, गेल्या काही वर्षांमध्ये देशाच्या ऊर्जा प्रणालीमध्ये लक्षणीय सुधारणा झाली आहे. देशातील विजेची मागणी पूर्ण करण्यासाठी सध्याची क्षमता पुरेशी असल्याचेही त्यांनी नमूद केले. तथापि, अर्थव्यवस्था 7% च्या जवळपास वाढत आहे, तर विजेची मागणी 10% वर आहे, त्यामुळे पुढील दशक किंवा त्यापेक्षा जास्त काळासाठी ही वाढती मागणी पूर्ण करण्यासाठी वीज यंत्रणेला तयार असणे आवश्यक आहे, असेही ते म्हणाले. व्यवसाय सुलभता आणि पारदर्शकता, यामुळे ऊर्जा क्षेत्रातली गुंतवणूक वाढत असल्याचे केंद्रीय मंत्री म्हणाले. तथापि, या क्षेत्रात गुंतवणुकीसाठी सक्षम वातावरण सुनिश्चित करण्यासाठी काम करत राहण्याची गरज आहे, असे त्यांनी सांगितले.
भारत सरकारने, विद्युत नियामक आयोग कायदा, 1998 च्या तरतुदीं अंतर्गत, केंद्रीय विद्युत नियामक आयोगाची  स्थापना केली होती. विद्युत नियामक आयोग हा विद्युत कायदा, 2003 ची उद्दिष्ट पूर्ण करण्यासाठीचा केंद्रीय आयोग असून, त्याने विद्युत नियामक आयोग  कायदा, 1998 रद्द करून, त्याची जागा घेतली आहे. आयोगामध्ये एक अध्यक्ष आणि अध्यक्ष, केंद्रीय विद्युत प्राधिकरणासह इतर चार सदस्य असतात, जे आयोगाचे पदाधिकारी सदस्य असतात.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
पंतप्रधान कार्यालय
पंतप्रधानांनी स्वीकारले नेताजी सुभाषचंद्र बोस यांचे शिल्प
नवी दिल्ली, 5 एप्रिल 2022
पंतप्रधान नरेंद्र मोदी यांनी आज शिल्पकार अरुण योगीराज यांच्याकडून नेताजी सुभाषचंद्र बोस यांचे शिल्प स्वीकारले.
पंतप्रधानांनी ट्विट केले
“आज @yogiraj_arun भेटून आनंद झाला. नेताजी बोस यांचे हे विशेष शिल्प सामायिक केल्याबद्दल त्यांचे आभार.”S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
भारतात ‘एक देश, एक मानक' अभियान सुरु करण्याची गरज असून जागतिक मानकांनुसार सर्वोत्तम उत्पादने बनवण्यात भारताला प्रथम क्रमांकावर नेण्याची आवश्यकता
भारतातील प्रयोगशाळांमधील चाचण्या जागतिक दर्जाच्या हव्यात. आधुनिक उपकरणे आणि अद्ययावत तंत्रज्ञानाचा वापर त्यासाठी व्हायला हवा –केंद्रीय मंत्री पियुष गोयल
आता ‘एक देश, एक मानक’ हे अभियान सुरु करण्याची गरज असून कुठल्याही भारतीय उत्पादनांचा दर्जा जागतिक मानकांनुसार सर्वोत्तम ठेवण्याच्या क्षेत्रात भारताला आघाडीचा देश बनवण्याची गरज आहे, असे मत केंद्रीय रेल्वे तसेच वाणिज्य आणि उद्योग मंत्री पियुष गोयल यांनी व्यक्त केले. भारतीय मानक विभागाच्या कामांचा आढावा घेतल्यानंतर ते बोलत होते.
या राष्ट्रीय अभियानात सर्व क्षेत्रातील उत्पादने आणि सेवा समाविष्ट करण्याची गरज असून, त्याद्वारे राष्ट्रीय पातळीवर एकसमानता तसेच सर्व प्रकारच्या सार्वजनिक खरेदी आणि निविदा प्रक्रियेत एकसमान दर्जा राखायला हवा, अशी सूचना त्यांनी यावेळी केली.
देशाची ताकद आणि त्याची ओळख नेहमी त्या देशातील उत्पादने आणि सेवांचा दर्जा काय आहे, यानुसार ठरवली जाते.आज भारतासमोर अशी वेळ आली आहे ज्यात, आपण ‘सर्वोत्कृष्टच’ देण्याची गरज असून त्यात कुठलीही तडजोड करता येणार नाही.
या क्षेत्रात एकत्रित काम करण्यासाठी, भारतीय मानक ब्युरोने, जागतिक स्तरावर भागीदारी आणि सहकार्य मिळवण्यासाठी प्रयत्न करावेत, असा सल्लाही त्यांनी दिला.
भारतातील प्रयोगशाळांमध्ये होणाऱ्या चाचण्याही जागतिक दर्जाच्या असाव्यात, त्यासाठी आधुनिक उपकरणे आणि अद्ययावत तंत्रज्ञान वापरले जावे, असे गोयल म्हणाले. बीआयएस आणि सरकारी प्रयोगशाळांमध्ये करण्यात येणाऱ्या चाचण्यांच्या निकषांमधील तफावत दूर करण्यासाठी प्राधान्याने काम करायला हवं असेही ते म्हणाले.
उद्योगक्षेत्रांसोबत अधिक संवाद होण्यासाठी प्रयत्न करत, ‘एक देश, एक मानक’ या अभियानात त्यांचा सहभाग घेऊन एकत्रित काम करण्याचा प्रयत्न केला जावा. प्रमाणपत्र देण्याची प्रक्रिया शक्य तेवढी सुलभ ठेवावी तसेच, एकच काम दोनदा करण्याच्या पद्धती टाळल्या जाव्यात, असा सल्ला गोयल यांनी यावेळी दिला.
पंतप्रधान कार्यालय
सुप्रसिद्ध मराठी लावणीगायिका, सुलोचनाताई चव्हाण यांच्या निधनाबद्दल पंतप्रधानांनी व्यक्त केले दु:ख
सुप्रसिद्ध मराठी लावणी गायिका सुलोचना चव्हाण यांच्या निधनाबद्दल पंतप्रधान नरेंद्र मोदी यांनी तीव्र दु:ख व्यक्त केले आहे.
यासंदर्भात केलेय एका ट्वीटमध्ये पंतप्रधान म्हणतात; -
"महाराष्ट्राच्या लोकसंस्कृतीला, विशेषतः लावणी गायकीला प्रसिद्ध करण्यासाठी, भावी पिढ्या, सुलोचना ताई चव्हाण यांचे स्मरण करतील. संगीत आणि नाट्यकलेचा त्यांना ध्यास होता. त्यांच्या निधनाने दु:ख झाले. त्यांचे कुटुंबीय आणि चाहत्यांप्रती मी माझ्या शोकसंवेदना व्यक्त करतो. ओम शांती.”
संरक्षण मंत्रालय
प्रेसिडेंटस् चेअर ऑफ एक्सलन्स ऑन नॅशनल सिक्युरिटीची स्थापना
नवी दिल्ली, 11 नोव्हेंबर 2020
राष्ट्रीय संरक्षण महाविद्यालयाचे 1960 मध्ये तत्कालीन पंतप्रधानांच्या हस्ते उद्घाटन झाले आणि 27 एप्रिल 2020 ला 60 वर्षे पूर्ण झाली. हे महाविद्यालय राष्ट्रीय संरक्षण आणि धोरणात्मक अभ्यास यावरील 47 आठवड्यांचा अद्वितिय आखणी असलेला अभ्यासक्रम 100 जणांसाठी चालवते. या 100 जणांपैकी 25 जण हे मैत्रीपूर्ण संबध असलेल्या देशांमधील असतात. आजमितीस या महाविद्यालयाचे 3899 माजी विद्यार्थी आहेत त्यापैकी 835 जण 69 मैत्रीपूर्ण संबध असलेल्या देशातील आहेत. या माजी विद्यार्थ्यांपैकी अनेकजण त्यांच्या आस्थापनातील वरिष्ठ पदे भूषवत आहेत. आंतरराष्ट्रीय स्तरावरील भूषण असण्याबरोबरच हे महाविद्यालय इतर देशांशी मैत्रीपूर्ण संबध मजबूत करण्याच्या धोरणातील एक महत्वाची भूमिकाही निभावते. राष्ट्रीय संरक्षणाच्या दृष्टीकोनातून धोरणात्मक शिक्षण देणारी एकमेव शिखरसंस्था असूनही शिक्षण व संशोधन या क्षेत्रातील नामवंत व्यक्तीमत्वाचा येथे अभाव आहे. जगभरातील विद्यापिठामध्ये बौद्धिक व शैक्षणिक उत्कृष्टता मिळवण्यासाठी मानाची पदे वा प्रोफेसरपदे दिली जातात.
राष्ट्रीय संरक्षण महाविद्यालयाच्या हीरक महोत्सवाच्या निमित्ताने भारताच्या राष्ट्रपतीनी संरक्षण सचिव अजय कुमार आणि कमांडंट एअर मार्शल डी चौधरी यांच्या उपस्थितीत 11 नोव्हेंबर 2020 ला राष्ट्रपती भवन येथे राष्ट्रीय संरक्षण चेअर ऑफ एक्सलन्स मंजूर केले. प्रेसिडेन्ट्स चेअर ऑफ एक्सलन्समुळे केवळ या महाविद्यालयाची बौद्धिक संपदा वाढेल एवढेच नाही तर महाविद्यालयाची विश्वासार्हता आणि प्रतिष्ठा कित्येक पटीने उंचावेल.
हे पद राष्ट्रीय संरक्षण महाविद्यालय, 06 तीस जानेवारी मार्ग, नवी दिल्ली येथे असेल आणि त्यास सर्व शैक्षणिक, व्यवस्थापन आणि लॉजिस्टीक सहाय्य पुरवले जाईल.
S.Tupe/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
माहिती आणि प्रसारण मंत्रालय
भारतीय आणि इस्रायली चित्रपटात अनेक साम्यस्थळे- डॅन वोल्मॅन, इफ्फी 2018 चे जीवन गौरवाचे मानकरी
नवी दिल्ली, 21 नोव्हेंबर 2018
भारतीय आणि इस्रायली चित्रपटात अनेक साम्यस्थळे असून दोन्ही देशांनी आपापल्या चित्रपटांचा सखोल शोध घेण्याची गरज डॅन वोल्मॅन यांनी गोव्यात 49 व्या इफ्फीत घेतलेल्या पत्रकार परिषदेत व्यक्त केली. वॉल्मॅन यांना गोव्यात यावर्षीच्या जीवनगौरव पुरस्काराने गौरवण्यात आले.
आयुष्य जगण्यासाठी लागणारा पैसा कमविण्यासाठी काही वेळा आपण चित्रपट केले मात्र वृद्धावस्था, वेश्या व्यवसाय, गे संदर्भातल्या समस्या यासारख्या विषयांवर चित्रपट तयार करण्याची आपली नेहमीच इच्छा राहिल्याचं वोल्मॅन म्हणाले.
भावभावनांचे अप्रत्यक्ष आणि सूक्ष्म चित्रीकरण करण्यावर आपला विश्वास असल्याचे त्यांनी सांगितले.
रंगभूमी ही उत्कंठावर्धक आणि जनतेपर्यंत पोहोचण्याचे कमी खर्चिक साधन आहे असे सांगून इस्रायलमधे 18 चित्रपट विद्यालये असून इस्रायलला रंगभूमीची महान परंपरा लाभल्याचे त्यांनी यासंदर्भातल्या प्रश्नाला उत्तर देतांना सांगितले.
इस्रायली समाज हा विविध पारंपारिक आणि स्थलांतरितांनी बनला असल्यामुळे चित्रपट निर्मिती आव्हानात्मक ठरल्याचे वोल्मॅन म्हणाले. मात्र विविधता हे आमचे बळ असून आमच्या चित्रपट विषयक नैपुण्याचे दर्शन यातून घडते.
भारत आणि इस्रायल या देशांना चित्रपट क्षेत्रात व्यापक व्यापार संधी असल्याचे मत इस्रायलचे मुंबईतले महावाणिज्य दूत याकोव्ह फिंकलस्टाईन यांनी व्यक्त केले. भारत आणि इस्रायल या दोन्ही देशातल्या चित्रपटांनी उभय देशातल्या जनतेमधले शतकांपासूनचे संबंध अधिक दृढ करावे अशी इस्रायलच्या पंतप्रधानांची इच्छा असल्याचे याकोव्ह म्हणाले.
इफ्फीच्या कंट्री फोकस विभागात इस्रायलची भूमी, इतिहास आणि सामाजिक प्रश्न मांडणारे दहा चित्रपट दाखविण्यात येणार आहेत. इस्रायलचे सौंदर्य अनुभवण्यासाठी आणि या देशात चित्रीकरणासाठी असलेल्या अमाप संधीचा लाभ घेण्यासाठी भारतीयांना, इस्रायलमधे येण्यासाठी त्यांनी निमंत्रण दिले.
‘द अदर स्टोरी’ हा चित्रपट दोन बंडखोर युवतींवर आहे. या चित्रपटाशी आपला भावबंध जुळल्याचे इस्रायलचे निर्माते डेव्हीड सिल्बेर यांनी या चित्रपटाविषयी बोलतांना सांगितले. वस्तू संग्रहालय क्युरेटर म्हणून असलेली कारकीर्द सोडून आपण चित्रपट निर्माते झालो. केवळ करमणूक देणे हा आपला उद्देश नसून आपल्या प्रेक्षकांना वैचारिक खाद्य पुरवणे हा आपला हेतू असल्याचे सिल्बेर म्हणाले.
B.Gokhale/N.Chitale/P.Malandkar
(Visitor Counter : 51
आरोग्य आणि कुटुंब कल्याण मंत्रालय
कोविड -19 ची सद्यस्थिती
राष्ट्रव्यापी लसीकरण मोहिमेअंतर्गत आतापर्यंत एकूण 220.13 कोटी लस मात्रा  देण्यात आल्या आहेत.
गेल्या 24 तासात 56,997 लस मात्रा देण्यात आल्या.
भारतातील उपचाराधिन रुग्णांची संख्या 2,509 आहे.
उपचाराधिन रुग्णांचे प्रमाण 0.01% आहे.
रुग्ण बरे होण्याचा दर सध्या 98.8% आहे.
गेल्या 24 तासात 204 रुग्ण बरे झाले, त्यामुळे बरे झालेल्या एकूण रुग्णांची संख्येत वाढ होऊन ती 4,41,46,534 वर पोचली.
गेल्या 24 तासात 214 नवीन रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.19 कोटी चाचण्या करण्यात आल्या. गेल्या 24 तासात 1,88,768 चाचण्या करण्यात आल्या.
आर्थिक व्यवहार विषयक मंत्रिमंडळ समिती
मेसर्स सुवेन फार्मास्युटिकल्स लिमिटेड मधील रु. 9589 कोटी पर्यंतच्या परदेशी गुंतवणुकीला केंद्रीय मंत्रिमंडळाची मंजुरी
नवी दिल्ली, 13 सप्टेंबर 2023
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने आज मेसर्स सुवेन फार्मास्युटिकल्स लिमिटेड मधील रु.9589 कोटी रुपयांच्या परदेशी गुंतवणुकीसाठी, मेसर्स बेरह्यांडा लिमिटेड, सायप्रसने केलेल्या थेट परदेशी गुंतवणूक  प्रस्तावाला मंजुरी दिली. मेसर्स सुवेन फार्मास्युटिकल्स लिमिटेड, या नॅशनल स्टॉक एक्स्चेंज ऑफ इंडिया लिमिटेड आणि बॉम्बे स्टॉक एक्स्चेंज लिमिटेड वर सूचीबद्ध असलेल्या भारतीय पब्लिक लिमिटेड फार्मास्युटिकल कंपनीच्या 76.1% पर्यंत समभागांचे, मेसर्स बेरह्यांडा लिमिटेड द्वारे संपादन करण्यासाठी ही मान्यता असून, यासाठी विद्यमान प्रवर्तक भागधारक आणि सार्वजनिक भागधारकांद्वारे अनिवार्य खुल्या प्रस्तावा द्वारे समभागांचे हस्तांतरण केले जाईल. यामुळे मेसर्स सुवेन फार्मास्युटिकल्स लिमिटेड मधील एकूण परदेशी गुंतवणूक 90.1% पर्यंत वाढू शकते.
सेबी , आरबीआय , सीसीआय  आणि इतर संबंधित संस्थांनी या प्रस्तावाचे मूल्यमापन केले आहे.आरबीआय, सेबी आणि संबंधित विभागां द्वारे प्रस्तावाची तपासणी केल्यानंतर मंजुरी देण्यात आली असून, या संदर्भात सर्व नियम आणि नियमन लागू राहील.
मेसर्स बेरह्यांडा लिमिटेड या परदेशी गुंतवणूकदार कंपनी मधील संपूर्ण गुंतवणूक ॲडव्हेंट फंड्स  मधील असून, हा निधी विविध मर्यादित भागीदारांकडून  गुंतवला जातो.
ॲडव्हेंट फंड्सचे व्यवस्थापन यूएसए  मधील ॲडव्हेंट इंटरनॅशनल ही संस्था करते. 1984 मध्ये स्थापन झालेल्या ॲडव्हेंट इंटरनॅशनल कॉर्पोरेशनने 42 देशांमध्ये सुमारे 75 अब्ज डॉलर्सची गुंतवणूक केली आहे. ॲडव्हेंट इंडियाने 2007 पासून भारतात गुंतवणूक करायला सुरुवात केली असून, आतापर्यंत 20 भारतीय कंपन्यांमध्ये सुमारे 34,000 कोटी रुपयांची गुंतवणूक केली आहे. यामध्ये आरोग्यसेवा, वित्तीय सेवा, औद्योगिक उत्पादन, ग्राहकोपयोगी वस्तू आणि माहिती तंत्रज्ञान सेवा या क्षेत्रांचा समावेश आहे.
नवीन रोजगाराची निर्मिती करणे, आणि कारखाने आणि उपकरणांमधील गुंतवणुकी द्वारे भारतीय कंपन्यांची क्षमता वाढवणे, हे मंजूर करण्यात आलेल्या गुंतवणुकीचे उद्दिष्ट आहे.
सध्याच्या एफडीआय धोरणानुसार, ग्रीनफिल्ड फार्मास्युटिकल प्रकल्पांमध्ये स्वयंचलित मार्गाने 100% विदेशी गुंतवणुकीला परवानगी आहे. फार्मास्युटिकल प्रकल्पांमध्ये, स्वयंचलित मार्गाने 74% पर्यंत एफडीआयला परवानगी आहे आणि 74% पेक्षा जास्त गुंतवणूकीसाठी सरकारची परवानगी आवश्यक आहे. गेल्या पाच वर्षांमध्ये  फार्मास्युटिकल क्षेत्रात एफडीआय द्वारे एकूण रु. 43,713 कोटी गुंतवणुकीचा ओघ आला आहे. गेल्या आर्थिक वर्षात या क्षेत्रामधील एफडीआय ने 58% इतकी लक्षणीय वृद्धी नोंदवली आहे.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
एअरोस्पेस विद्यापीठ
नवी दिल्ली, 11 मार्च 2020
हिंदुस्तान एअरोनॉटिक्स लिमिटेड  च्या पुनर्रचनेसाठी आणि मजबूतीकरणासाठी सरकारने गठित केलेल्या नियोजन आयोगाचे तत्कालीन सदस्य श्री बी. के. चतुर्वेदी यांच्या अध्यक्षतेखाली तज्ज्ञ गटाने एरोस्पेस विद्यापीठ स्थापन करण्याची शिफारस केली होती.
एअरोस्पेस विद्यापीठाच्या स्थापनेचा सविस्तर प्रकल्प वृत्तांत  सोसायटी फॉर एचएएल एरोनॉटिक्स रिसर्च अँड टेक्नॉलॉजीज इन्स्टिट्यूट नावाच्या एचएएल-संस्थापित सोसायटीने तयार केला आणि एचएएल मंडळाने तो मंजूर केला होता.
त्यानंतर डीपीआरबाबत मंत्रालयात आढावा घेण्यात आला. आणि सुचविण्यात आले की, संसदेच्या अधिनियमाद्वारे संस्थेच्या स्थापनेसाठी ही रचना इतर केंद्रीय विद्यापीठांमध्ये नियम आणि प्रक्रिया यांच्या अनुषंगाने असली पाहिजे. एचएएलची भूमिका प्रस्तावित विद्यापीठाच्या स्थापनेत मदत करेल.
2 फेब्रुवारी 2018 रोजी झालेल्या 409 व्या मंडळाच्या बैठकीत चर्चेनंतर एचएएलने निर्णय घेतला आहे की, डीआरडीओ, खासगी उद्योग इत्यादी संघटनांच्या सहकार्याने त्यांना एरोस्पेस विद्यापीठ सुरू करण्याचा विचार करता येणार नाही.
ही माहिती संरक्षण राज्यमंत्री श्री श्रीपाद नाईक यांनी आज लोकसभेत श्री रवी किशन आणि श्री रवींद्र कुशवाह यांना लेखी उत्तरात दिली.
B.Gokhale/S.Shaikh/D.Rane
(Visitor Counter : 57
मंत्रिमंडळ
युनिव्हर्सल पोस्टल युनियन  सोबत करार करून युनिव्हर्सल पोस्टल युनियनचे प्रादेशिक कार्यालय भारतात नवी दिल्ली येथे स्थापन करण्यास केंद्रीय मंत्रिमंडळाची मंजुरी
नवी दिल्ली, 31 मे 2023
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारतात युनिव्हर्सल पोस्टल युनियन, युपीयुचे विकास सहकार्य आणि तांत्रिक सहाय्य उपक्रम हाती घेण्यासाठी युनिव्हर्सल पोस्टल युनियन सोबत करार करून युनिव्हर्सल पोस्टल युनियनचे प्रादेशिक कार्यालय नवी दिल्ली येथे स्थापन करण्यास मंजुरी दिली आहे.
या मंजुरीमुळे भारताला विकसनशील देशांमध्ये तसेच ट्रांग्युलर देशांमधील सहकार्यावर भर देऊन टपाल क्षेत्रातील बहुपक्षीय संस्थांमध्ये सक्रिय भूमिका बजावता येईल. युपीयु च्या प्रादेशिक कार्यालयासाठी क्षेत्र प्रकल्प तज्ञ , कर्मचारी आणि कार्यालय सुविधा भारत प्रदान करेल. क्षमता निर्मिती आणि प्रशिक्षण , टपाल सेवांची कार्यक्षमता आणि गुणवत्ता सुधारणे, पोस्टल तंत्रज्ञान सुधारणे , ई-कॉमर्स आणि व्यापार प्रोत्साहन आदी प्रकल्प या कार्यालयाद्वारे युपीयुच्या समन्वयाने या प्रदेशासाठी तयार केले जातील आणि त्यांची अंमलबजावणी केली जाईल.
या उपक्रमामुळे भारताच्या राजनैतिक संबंधांचा विस्तार करण्यात तसेच इतर देशांशी विशेषत: आशिया-पॅसिफिक क्षेत्रातील देशांबरोबर संबंध मजबूत करण्यात मदत होईल आणि जागतिक पोस्टल मंचांवर भारताचे अस्तित्व व्यापक होईल.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
गृह आणि शहरी व्यवहार मंत्रालय
स्वनिधी योजनेअंतर्गत पदपथावरील व्यावसायिकांना 2,243 कोटी रुपयांची 22.7 लाख कर्जे वितरीत
पदपथांवरील व्यावसायिक  अधिनियम, 2014 ची अंमलबजावणी पदपथांवरील व्यवसायासाठी संबंधित राज्ये / केंद्रशासित प्रदेशांमार्फत नियम व योजना आखून केली जात आहे. आतापर्यंत, सर्व राज्ये / केंद्रशासित प्रदेशांनी या कायद्यांतर्गत नियमांना अधिसूचित केले आहे. लक्षद्वीप आणि लडाख वगळता अन्य सर्व राज्ये / केंद्रशासित प्रदेशांनी या योजनेत अधिसूचित केले आहे. मेघालयमध्ये त्यांचा स्वतंत्र पदपथ विक्रेता कायदा 2014 आहे.
महामारीच्या काळात विपरित परिणाम झाल्यामुळे शहरी भागात रस्त्यांवर व्यवसाय करणाऱ्या, व्यावसायिकांना 1 वर्षाच्या कालावधीसाठी 10,000 पर्यंत भांडवली कर्ज उपलब्ध करून देण्यासाठी गृहनिर्माण व शहरी व्यवहार मंत्रालयाच्या वतीने प्रधानमंत्री पदपथ व्यावसायिक आत्मनिर्भर निधी योजनेची  अंमलबजावणी 1 जून 2020 पासून करण्यात येत आहे.
26 जून 2021 रोजी 43.1 लाख कर्जासाठीचे अर्ज प्राप्त झाले आहेत, त्यापैकी 25.2 लाख कर्जे मंजूर करण्यात आली आहेत आणि 22.7 लाख कर्जांची रुपये 2,243 कोटी इतकी रक्कम वितरित करण्यात आली आहे.
24 मार्च 2020 किंवा त्यापूर्वी शहरी भागांमध्ये रस्त्यावर विक्री करणारे व्यावसायिक पंतप्रधान स्वनिधी योजनेअंतर्गत लाभासाठी पात्र आहेत.
महाराष्ट्रामध्ये, 26 जुलै 2021 किंवा त्यापूर्वी, 1.6 लाख पदपथ व्यावसायिकांना रुपये 164 कोटींचे कर्ज वितरित करण्यात आले आहे. मुंबई आणि पुणे येथे, अनुक्रमे 6,395 आणि 6,169 पदपथ व्यावसायिकांना कर्जाची रक्कम वितरित करण्यात आली आहे.
या व्यतिरिक्त, त्यांच्या कुटुंबातील सदस्यांसह 14,094 लाभार्थ्यांची सामाजिक – आर्थिक माहिती पूर्ण करण्यात आली आहे आणि महाराष्ट्रात योजनेचा लाभ 7,998 इतका वाढविण्यात आला आहे. स्वनिधी  आणि समृद्धी  या योजनांची अंमलबजावणी होत असलेल्या 125 शहरांमध्ये मुंबई आणि पुणे यांचा समावेश होत नाही.
पंतप्रधान स्वनिधी हे केंद्राच्या अखत्यारीतील योजना आहे.
महाराष्ट्रामध्ये 26 जुलै 2021 किंवा त्यापूर्वी कर्जासाठी 4.2 लाख अर्ज प्राप्त झाले होते, त्यापैकी 1.9 लाख कर्जे मंजूर करण्यात आली आणि 1.6 लाख कर्ज अर्जांची रक्कम वितरित करण्यात आली. मुंबईमध्ये, कर्जासाठी 21,527 इतके अर्ज प्राप्त झाले होते, त्यापैकी 8,526 इतके अर्ज मंजूर झाले आणि 6,395 कर्ज अर्जांची रक्कम वितरित करण्यात आली. पुण्यामध्ये, कर्जासाठी 12,107 अर्ज प्राप्त झाले, त्यापैकी 6,946 अर्ज मंजूर झाले आणि 6,160 कर्ज अर्जांची रक्कम वितरित करण्यात आली.
ही माहिती गृहनिर्माण व शहरी व्यवहार मंत्रालयाचे राज्यमंत्री कौशल किशोर यांनी आज लोकसभेत लेखी उत्तराद्वारे दिली.
मंत्रिमंडळ
आरोग्य संशोधनाच्या क्षेत्रातील भारत आणि म्यानमारमधील सामंजस्य कराराला केंद्रीय मंत्रिमंडळाची मान्यता
नवी दिल्ली, 30 जून 2021
पंतप्रधान श्री नरेंद्र मोदी यांच्या अध्यक्षतेखालील केंद्रीय मंत्रिमंडळाला ,भारतीय वैद्यकीय संशोधन परिषद  आणि म्यानमारच्या आरोग्य आणि क्रीडा मंत्रालयाच्या वैद्यकीय संशोधन विभाग , यांच्यातील फेब्रुवारी , 2020 मध्ये नवी दिल्लीत स्वाक्षरी झालेल्या सामंजस्य कराराबद्दल  माहिती देण्यात आली.
परस्पर संशोधनाच्या विषयांमध्ये आरोग्य संशोधन संबंध वाढविणे हे या सामंजस्य कराराचे उद्दीष्ट आहे.मुख्य उद्दीष्टे अशी आहेतः
- संसर्गजन्य रोगांचे उच्चाटन 
- नवीन, विषाणूजण्य संसर्ग नेटवर्क मंचाचा विकास
- संशोधन पद्धती व्यवस्थापन, क्लिनिकल चाचण्या, नीतिशास्त्र इ. मधील प्रशिक्षण / क्षमता वाढवणे.
- नियामक यंत्रणेचे सामंजस्य
कार्यशाळा / बैठका आणि संशोधन प्रकल्पांसाठी निधीची वचनबद्धता त्या वेळी उपलब्ध असलेल्या निधीनुसार वेळोवेळी निश्चित केली जाईल.उभय पक्ष प्रत्येक संघटनेच्या प्रतिनिधींचा समावेश असलेला एक संयुक्त कार्य गट  स्थापन करतील. संयुक्त कार्यगटाची सत्रे एकदा भारतात तर एकदा म्यानमारमध्ये अशा पद्धतीने घेतली जातील. व्हिसा प्रवेश , निवास, दैनिक भत्ता, आरोग्य विमा, संयुक्त कार्यगटाच्या सदस्यांची स्थानिक वाहतूक यासह प्रवासाशी संबंधित खर्च पाठवणाऱ्या पक्षाला उचलावा लागेल तर संयुक्त कार्य गटाच्या बैठकींचा संस्थात्मक खर्च आयोजक पक्ष उचलेल.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
आयआयटी मुंबई आणि ईरॉस इन्वेस्टमेंट मिळून विकसित करणार कुरोसावा, कृत्रिम बुद्धिमत्ता आधारित पटकथा निर्मिती साधन
जपानी चित्रपट दिग्दर्शक अकिरा कुरोसावा यांच्यावरून नामकरण करण्यात आलेले कुरोसावा चित्रपट निर्मात्यांना चित्रपटांसाठी कथा विस्तार आणि पटकथा लेखनात मदत करेल
मुंबई, 20 जुलै 2022
आयआयटी मुंबईने ईरॉस इन्वेस्टमेंटसह भागीदारीत रणनीतिक सहकार्यातून कुरोसावा, कृत्रिम बुद्धिमत्ता आधारित स्वयंचलित पटकथा तयार करणारे साधन विकसित करत असल्याची घोषणा केली आहे. प्रसिद्ध जपानी चित्रपट निर्माते अकिरा कुरोसावा यांच्या नावावरून नामकरण करण्यात आलेले कुरोसावा हा महत्वाचा प्रयत्न आहे, ज्याद्वारे मनोरंजन उद्योगाला एक अत्याधुनिक तंत्रज्ञान उपलब्ध होईल ज्याद्वारे पूर्ण लांबीच्या चित्रपटांची पटकथा तयार केली जाऊ शकेल. हे सॉफ्टवेअर चित्रपट निर्मात्यांना चित्रपटांची कथा आणि पटकथा विकसित करण्यात मदत करेल. शैक्षणिक आणि संशोधनाच्या दृष्टीने आयआयटी मुंबई कुरोसावावर एक श्वेतपत्रिका देखील तयार करेल.
आयआयटी मुंबई आणि ईरॉस इन्वेस्टमेंट यांच्यात कुरोसावासाठी एक वर्षाहून अधिक सहकार्य करण्यात येत आहे. कुरोसावा योग्य प्रकार, आउटपुट लॉगलाईन आणि सारांश ठरवून लोकप्रिय होण्याची क्षमता असलेली पटकथा तयार करून देईल, ज्यात गरजेनुसार बदल करता येतील. सध्याच्या टप्प्यात कुरोसावा विविध मनोरंजक कथा आणि सीन तयार करू शकतो. उदाहरणार्थ विशिष्ट प्रकारांवर आधारित चित्रपट कथा आणि 2-3 लघु वाक्यांचे प्रॉम्प्ट यात तयार केले जाऊ शकतात. लहान विवरण दिल्यास यात स्टँडर्ड स्क्रीनप्ले प्रकारातील सिन्स यात तयार केले जाऊ शकतात.
आयआयटी मुंबईच्या संशोधन आणि विकास विभागाचे अधिष्ठाता प्रा मिलिंद अत्रे यांनी सांगितले, “कुरोसावामुळे कथा कथनाच्या कलेत मोठे परिवर्तन घडवण्याची आणि कंटेंट तयार करणाऱ्यांची क्षमता वाढविण्याची मोठी संधी उपलब्ध होईल. आयआयटी मुंबईचे प्रा पुष्पक भट्टाचार्य यांच्या नेतृत्वात ईरॉस इन्वेस्टमेंटसोबत झालेल्या सहकार्याचे आम्ही स्वागत करतो. यामुळे मनोरंजन उद्योगातील पटकथा लेखन स्वयंचलित होणार आहे.”
कुरोसावा हे अत्याधुनिक सखोल शिक्षण आणि नैसर्गिक भाषा विश्लेषण तंत्रज्ञानावर आधारित आहे. कृत्रिम बुद्धिमत्ता आणि मशीन लर्निंगचे जाणकार प्रा पुष्पक भट्टाचार्य यांच्या नेतृत्वात जागतिक कीर्तीच्या संशोधकांचा गट या प्रकल्पावर काम करत आहे. ते आयआयटी मुंबई येथे संगणक विज्ञान आणि अभियांत्रिकी विभागात प्राध्यापक आहेत तसेच राष्ट्रीय अभियांत्रिकी अकादमीचे फेलो  तसेच अब्दुल कलाम राष्ट्रीय फेलो  आहेत. या प्रकल्पात प्रा भट्टाचार्य यांना आयआयटी मुंबईचे विद्यार्थी मदत करत आहेत.
N.Chitale/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
नवी दिल्ली, 8 मे 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने वर्गीकृत, पूर्वदक्षता घेऊन सक्रीय उपाययोजना सुरु आहेत. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी आज तामिळनाडू, कर्नाटक आणि तेलंगणा या राज्यांच्या आरोग्यमंत्र्यांशी व्हिडीओ कॉन्फरन्सच्या माध्यमातून चर्चा केली. या राज्यातल्या कोविड-19 च्या सज्जतेसाठीचे व्यवस्थापन आणि प्रतिबंधक उपाययोजनांचा यावेळी त्यांनी आढावा घेतला. तसेच SARI / ILIच्या रुग्णांचे नमुने आणि चाचण्यांची संख्या वाढवण्याची गरज आहे, असे हर्षवर्धन यांनी सांगितले. तसेच, विविध राज्यातून येणाऱ्या स्थलांतरीत मजुरांचे योग्य विलगीकरण करावे, अशी सूचनाही त्यांनी केली.
ICMR ने PLACIDहा बहुकेंद्रीय वैद्यकीय चाचण्या प्रकल्प सुरु केला आहे. “टप्पा-2- ओपन लेबल रँडोमाइज कंट्रोल्ड ट्रायल या प्रकल्पाअंतर्गत,कोविड-19 शी संबधित इतर आजारां मधली गुंतागुंत टाळण्यासाठी कॉन्व्हल्झट प्लाज्माची क्षमता आणि सुरक्षितता तपासली जाईल. या अध्ययनाला कोविड-19 राष्ट्रीय आचारसंहिता समितीने 29 एप्रिलला मंजुरी दिली होती. या PLACIDचाचण्यांसाठी ICMR ने 21 रुग्णालये निश्चित केली आहेत. यात, महाराष्ट्रातील 5, गुजरातची 4, राजस्थान, तामिळनाडू, मध्यप्रदेश आणि उत्तरप्रदेशमधील प्रत्येकी 2 आणि पंजाब, कर्नाटक, तेलंगणा आणि चंदिगढ या राज्यातील प्रत्येकी एका रुग्णालयाचा समावेश आहे.
आतापर्यंत देशातील216 जिल्ह्यांत कोरोनाचा एकही रुग्ण नाही. गेल्या 28 दिवसांत 42 जिल्ह्यांत एकही नवा रुग्ण आढळलेला नाही. गेल्या 21 दिवसांत 29 जिल्ह्यांत नवा रुग्ण आढळलेला नाही. गेल्या 14 दिवसांत36 जिल्ह्यांमध्ये कोरोनाचा नवा रुग्ण आढळलेला नाही गेल्या 7 दिवसांत 46जिल्ह्यांमध्ये नवा रुग्ण आढळलेला नाही.
केंद्रीय आरोग्य मंत्रालयाने, हॉटेल्स, सर्विस अपार्टमेंट, लॉजेस अशा ठिकाणांसाठी विलगीकरण/अलगीकरण सुविधांबाबत नव्या मार्गदर्शक सूचना जारी केल्या आहेत. परदेश/ संपर्क/ किंवा अलगीकरणात ठेवल्या गेलेल्या संशयित आणि पॉझिटिव्ह रुग्णांसाठी या सूचना असून त्यांची सविस्तर माहिती, https://www.mohfw.gov.in/pdf/Additionalguidelinesforquarantineofreturneesfromabroadcontactsisolationofsuspectorconfirmedcaseinprivatefacilities.pdf इथे बघता येईल.
आतापर्यंत एकूण16,540 रुग्ण उपचारानंतर बरे झाले आहेत . गेल्या 24 तासांत, 1273रुग्ण बरे झाले असून रुग्ण बरे होण्याचा दर29.36 % इतका झाला आहे. रुग्ण बरे होण्याचा दर सातत्याने सुधारत असून, सध्या प्रत्येक तीन रुग्णांमागे एक रुग्ण बरा होत आहे. सध्या देशात कोरोनाच्या एकूण रुग्णांची संख्या56,342 इतकी आहे. कालपासून 3390 नव्या रुग्णांची नोंद झाली आहे. एकूण रूग्णांपैकी 3.2%रुग्ण ऑक्सिजन आधारावर आहेत, , 4.7% रुग्ण अतिदक्षता विभागात आहेत आणि 1.1%रुग्ण व्हेंटीलेटर वर आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in.
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
U.Ujgare/R.Aghor/P.Kor